Kosovska deklaracija o nezavisnosti (2008)
<s>Deklaracija o nezavisnosti Kosova jest dokument usvojen 17. februara 2008. u najvišem zakonodavnom tijelu Kosova, Skupštini Kosova.</s><s>Na zasjedanju Skupštine, za deklaraciju je glasalo 109 od ukupno 120 članova Skupštine na osnovu čega je Skupština jednoglasno proglasila nezavisnost Kosova jer je 11 predstavnika srpske manjine u Skupštini bojkotiralo proces glasanja.</s><s>Ovo je bila druga po redu kosovska deklaracija o nezavisnosti jer je prva usvojena 7. septembra 1990, na početku procesa raspada Jugoslavije.</s><s>Srbija je osporila legitimnost deklaracije te tražila međunarodno potvrđivanje i podršku za svoj stav o nelegalnosti Deklaracije zbog čega je oktobra 2008. zatražila savjetodavno mišljenje Međunarodnog suda pravde.</s><s>Sud je utvrdio da deklaracija o nezavisnosti Kosova ne krši međunarodno pravo.</s>

<s>Kao rezultat odluke Međunarodnog suda pravde, Generalna skupština Ujedinjenih nacija usvojila je zajedničko rješenje kojim je pozvala na Zajednički dijalog Kosova i Srbije "podsticanje saradnje", kako bi se postigao napredak na putu ka Evropskoj uniji i poboljšao standard življena oba naroda.</s><s>Dijalog je rezultirao sporazumom između Bruxellesa i Srbije tj. Briselskim sporazumom kojim su ukinute sve institucije Republike Srbije na Kosovu.</s><s>Ukidanjem institucija Srbije na Kosovu, i de facto prestaje suverenitet Srbije nad ovom teritorijom.</s><s>Dejan Pavićević službeni je predstavnik Srbije na Kosovu.</s><s>Valdet Sadiku službeni je predstavnik Kosova u Srbiji.</s>

<s>Historija</s>

<s>Pozadina 
Za vrijeme bivše Jugoslavije, teritoriju današnjeg Kosova obuhvatala je Autonomna pokrajina Kosovo koja je bila u sastavu Republike Srbije.</s><s>U periodu od 1945. do 1990. pokrajina je imala određeni stepen autonomije unutar Republike Srbije.</s><s>Godine 1968. pokrajina mijenja naziv u Socijalistička autonomna pokrajina Kosovo, a na osnovu Ustava Jugoslavije iz 1974. godine pokrajini je omogućeno da funkcionira na svim administrativnim nivoima nezavisno o republici unutar čijeg sastava se nalazila.</s><s>Krajem 1980-ih antibirokratskom revolucijom režima Slobodana Miloševića, ukinuta je autonomija Kosova.</s><s>Iste godine, albanska većina na Kosovu, proglasila je nezavisnost Kosova.</s><s>Situacija na teritoriji Kosova je uglavnom protekla mirno tokom perioda rato na teritoriji Jugoslavije.</s>

<s>Međunarodni faktori često su kritizirali ogromnu angažiranost ljudstva i materijalno-tehničkih sredstava bivše JNA na prostoru Kosova kao potez koji je nepotreban i ne vodi ka rješenju situacije.</s><s>Često je dolazilo do sukoba između novoformirane Oslobodilačke vojske Kosova i JNA.</s><s>Sukobi su eskalirali do sveobuhvatnog rata krajem 1998. godine.</s><s>U januaru 1999.</s><s>NATO je upozorio Srbiju da će vojno intervenirati na Saveznu republiku Jugoslaviju ako se ne dozvoli ulazak međunarodnih mirovnih snaga i uspostava lokalne vlasti na Kosovu.</s><s>Naknadni mirovni pregovori nisu uspjeli, a od 24. marta do 11. juna 1999.</s><s>NATO je sproveo opsežnu zračnu kampanju protiv tadašnje Savezne republike Jugoslavije, uključujući i ciljeve na Kosovu.</s><s>Rat je završio s Miloševićem pristankom koji je značio dopuštenje ulaska mirovnih snaga na Kosovo i povlačenje svih jugoslavenskih snaga sigurnosti kako bi vlast preuzele Ujedinjene nacije.</s>

<s>Period od deklaracije</s>

<s>Povezano</s>

<s>Međunarodno priznanje Kosova</s>

<s>Reference</s>

<s>Vanjski linkovi</s>

<s>Istorija Kosova
Deklaracije o nezavisnosti</s>

